હાર્ડકેસલ રેસ્ટોરન્ટ પ્રાઈવેટ લિમિટેડના આ પ્રયાસો અંગે પ્રતિભાવ આપતાં પ્રોટીન ફૂડ એન્ડ ન્યૂટ્રીશ્યન ડેવલપમેન્ટ એસોસિએશન ઓફ ઈન્ડિયાના એક્ઝિક્યુટીવ ડિરેક્ટર, ડો. જે. એસ. પાઈ જણાવે છે કે “ભારતીય લોકોની એકંદર જીવનશૈલી બદલાઈ રહી છે. ઘણાં બધા લોકો બેઠાડુ જીવન જીવે છે અને ખૂબ ઓછી શારીરિક પ્રવૃત્તિ કરતાં હોય છે. આને કારણે મેદસ્વીતા વધે છે અને આવશ્યક પોષક તત્વોની ઊણપ રહે છે.રેસ્ટોરન્ટસ હવે બહેતર પોષક તત્વો ધરાવતા આહારની પસંદગી પૂરી પાડે છે તે સારી બાબત છે.ડાયેટરી ફાયબર અને ચરબી તથા મીઠાનું ઓછુ પ્રમાણ અને તેની સાથે સાથે પોષણ અંગેની જાગૃતિ તંદુરસ્ત જીવનશૈલીની ખાત્રી માટે ઘણી ઉપયોગી નિવડશે.”